b'\n_START_ARTICLE_\n\xc5\xa0portni roman\n_START_PARAGRAPH_\n\xc5\xa0portni roman je roman iz \xc5\xa1portnega okolja, ki ima za temo umetni\xc5\xa1ke ubeseditve nek \xc5\xa1portni dogodek. V romanih so pogosto opisani nogomet, ko\xc5\xa1arka, smu\xc4\x8danje, smu\xc4\x8darski skoki, atletika in avtomobilizem.\n_START_SECTION_\nKriteriji za uvrstitev romana v podzvrst \xc5\xa1portnega romana\n_START_PARAGRAPH_\nLiterarno delo mora vsebovati opis nekega \xc5\xa1portnega dogodka. Ena izmed glavnih zna\xc4\x8dilnosti teh romanov je \xc5\xa1portna tekmovalnost. Literarne osebe so tekmovalne in \xc5\xbeeljne \xc5\xa1portnih uspehov. Skozi celotno zgodbo je opaziti \xc5\xa1portno izrazje. Sprva osebe tekmujejo za lastno zadovoljstvo, nato za svoj klub, kraj in na koncu za narod, s tem pa se ve\xc4\x8da njihova narodna zavest. Marsikateri \xc5\xa1port povezuje \xc4\x8dloveka z naravo, zato je v \xc5\xa1portnih romanih narava pomemben \xc4\x8dlen posameznika. Klju\xc4\x8dno vlogo pa odigrajo \xc5\xa1portnikovi vzorniki, saj le-ti spodbudijo posameznika k \xc5\xa1portni poti. Izraz \xc5\xa1portni roman je menda prvi zapisal Josip Golob v Slovanskem svetu 1. 11. 1895. dLib'